“তোমাদের উত্থান ঘটানো হয়েছে সমগ্র মানব জাতির জন্য” –পবিত্র কোরআনের উপরুক্ত আয়াতের বিষয়টি সুস্পষ্ট যে, ইবাদতে আত্মকেন্দ্রিক স্বার্থপরতা চলে না। প্রকৃত ঈমানদারি হলো অন্যদের কল্যাণে যেমন জ্ঞানদান, শ্রমদান ও অর্থদান, তেমনি রাজনীতি, বুদ্ধিবৃত্তি ও জিহাদে নামা। মুহাম্মদ বিন কাসিম তাই অত্যাচারি রাজা দাহিরের জুলুম থেকে সিন্ধুর হিন্দুদের বাঁচাতে হাজার মাইল পাড়ি দিয়ে জিহাদে নেমেছেন। তাই অন্যরা যেভাবে জাতীয়তাবাদ, গোত্রবাদ, বর্ণবাদ, ঔপনিবেশবাদ, সমাজবাদ ও ফ্যাসীবাদের ন্যায় নানারূপ স্বার্থপর মতবাদ নিয়ে লড়াই করে, ইসলামে সেরূপ স্বার্থপর রাজনীতি হারাম। ভাষা, বর্ণ ও ভূগোলের উর্দ্ধে উঠে প্যান-ইসলামিক হওয়া তাই প্রতিটি মুসলিমের ঈমানী দায়বদ্ধতা। সেটি তার রাজনীতিতে প্রকাশ না পেলে তার ঈমানের দাবীতে মুনাফেকী আছে। কোরআনী জ্ঞানের শূন্যতায় সে ঈমানী দায়বদ্ধতার কথা বুঝা যেমন অসম্ভব, তেমনি অসম্ভব তা নিয়ে বাঁচা। সে অজ্ঞতায় হারাম রাজনীতির পথগুলি চেনা ও তা বর্জনের সামর্থ্য সাধারণ ছাত্র ও জনগণের মাঝে গড়ে উঠে না। মুসলিম ভূমিতে হারাম মতবাদগুলি–এমন কি বিদেশী কাফের শক্তিবর্গও হাজার হাজার দাস-সৈনিক পায়। বাংলাদেশের ন্যায় মুসলিম দেশগুলিতে জাতিয়তাবাদ, পুঁজিবাদ, সমাজবাদ, ফ্যাসিবাদ ও সেক্যুলারিজমের ন্যায় হারাম মতবাদগুলি লক্ষ লক্ষ অনুসারি পেয়েছে তো কোরআনী জ্ঞানের শূণ্যতার কারণেই। এরাই মুসলিম ভূমিতে অনিবার্য করে ইসলামের পরাজয়। বাংলাদেশের ন্যায় মুসলিম দেশগুলিতে কোরআনী জ্ঞানশূণ্য শিক্ষাব্যবস্থার এটিই হলো সবচেয়ে ভয়াবহ নাশকতা। এ শিক্ষাব্যবস্থার কারণে মুসলিমগণ নিজ অর্থ ও নিজ শ্রমে ইসলামের শত্রু রূপে বেড়ে উঠছে। বিপদের আরো কারণ, এ শিক্ষাব্যবস্থার কারণে তাদের চেতনা এতটাই মৃত, তারা যে ইসলামের শত্রু এবং মহান আল্লাহতায়ালার প্রতিপক্ষ রূপে বেড়ে উঠছে সে হুশটুকুও তাদের চেতনা থেকে বিলুপ্ত হয়েছে। কুশিক্ষার বিষক্রিয়া কতটা মারাত্মক হতে পারে –এ হলো তারই নজির। ২৯/০৪/২০১৮ (চলবে) tweet:@drfmkamal